Diari Oficial de la Generalitat Valenciana


Sumari del DOGV 4407, del 27-12-2002 (2002/14403)

ORDE de 16 de desembre de 2002, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 pel que fa als programes de recollida de cadàvers, i s'establix una nova convocatòria per al 2003 de les ajudes de recollida de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4407

Data del DOGV
:   27-12-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/14543


Data del document
:   16-12-2002

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * caprí
    * ajuda pública
    * residu agrícola
    * oví
    * suport econòmic

ORDE de 16 de desembre de 2002, de la Conselleria d'Agricultura, Pesca i Alimentació, per la qual es modifica l'Orde de 24 de novembre de 2000 pel que fa als programes de recollida de cadàvers, i s'establix una nova convocatòria per al 2003 de les ajudes de recollida de cadàvers d'oví-cabrum generats en explotacions ramaderes, regulades per mitjà de l'Orde de 18 de juny de 2002. [2002/14954]
  
En l'Orde de 24 de novembre de 2000 es van establir diferents tipus d'ajudes per a millorar la competitivitat de les explotacions ramaderes, entre elles en el grup D, ?Programes de residus ramaders?, ajudes per a la recollida de cadàvers d'animals procedents d'explotacions ramaderes de la Comunitat Valenciana, i s'hi va establir una vigència temporal de la convocatòria d'estes fins al 31 de desembre del 2002.
  
No obstant això, per al bestiar oví i cabrum, mentres es posa en marxa un sistema d'assegurances semblants al que hi ha establit per al bestiar boví, es considera convenient mantindre l'ajuda de recollida dels cadàvers d'oví-cabrum cap a les plantes de transformació autoritzades per a tal efecte, per al seu tractament i eliminació posterior, i establir-ne una nova convocatòria d'acord amb l'Orde de 18 de juny de 2002, per la qual s'amplien les línies d'ajuda previstes en l'Orde de 24 de novembre de 2002, de la Conselleria d'Agricultura, Pesca i Alimentació, per la qual s'establixen ajudes a inversions i programes de qualitat desplegats en explotacions ramaderes.
  
En l'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix que en les bases reguladores de la concessió de subvencions s'indiquen la línia o les línies de subvencions que la financen i l'import global màxim que s'hi destina. Estos aspectes depenen de l'aprovació final de la llei anual de pressuposts, per a l'any 2003.
  
Per això, vista la proposta del director general d'Innovació Agrària i Ramaderia, en l'exercici de les funcions que tinc atribuïdes,
  
ORDENE
  
Article 1
  
S'amplia la vigència establida en l'article 3.D.d.1. de l'Orde de 24 de novembre de 2000, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat desplegats en explotacions ramaderes, per a les ajudes corresponents a ?Programes de residus ramaders de recollida de cadàvers d'animals procedents d'explotacions ramaderes- (DOGV núm. 3891, de 4 de desembre), fins al 30 de juny del 2003.
  
Article 2
  
S'establix una nova convocatòria per a l'exercici 2003 de les ajudes per a la recollida de cadàvers d'oví i cabrum, de conformitat amb les disposicions de les seues bases reguladores, establides en l'Orde de 18 de juny de 2002, de la Conselleria d'Agricultura, Pesca i Alimentació, per la qual s'amplien les línies previstes en l'Orde de 24 de novembre de 2000, per la qual s'establixen ajudes a inversions i programes de qualitat desplegats en explotacions ramaderes i les modificacions introduïdes per les órdens de 8 de juny de 2001, de 25 d'octubre de 2001, de 16 d'abril de 2002, de 18 de juny de 2002 i de 30 d'octubre de 2002.
  
Article 3
  
La subvenció regulada en les disposicions de la Conselleria d'Agricultura, Pesca i Alimentació indicades en esta orde i gestionades per la Direcció General d'Innovació Agrària i Ramaderia es concediran en l'exercici 2003, a càrrec de la línia de subvenció i per l'import global màxim que es determine, segons es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de gasto. La concessió de subvencions estarà condicionada a l'existència en els pressuposts de l'any 2003 de crèdit adequat i suficient per a això.
  
Així mateix, segons l'orde mencionada, tots els actes dictats s'entendran condicionats al fet que, quan es dictarà la resolució de concessió, subsistisquen les mateixes circumstàncies de fet i de dret existents en el moment en què es van produir aquells actes.
  
Article 4
  
Estes ajudes corresponen a l'aplicació pressupostària 12.04. 714.80 4, línia T3081000, del pressupost de la Generalitat Valenciana per a l'exercici 2003, i amb un import global màxim de 420.708 euros, aportats íntegrament per la Generalitat Valenciana.
  
En cas de superar-se esta quantia es procedirà a efectuar el prorrateig entre les sol·licituds presentades.
  
Article 5
  
El termini per a la presentació de sol·licituds de les ajudes previstes en l'article segon serà de 30 dies hàbils a partir de la publicació d'esta orde.
  
Article 6
  
La justificació dels servicis, en les condicions establides en l'article 11 de l'Orde de 24 de novembre de 2000, es realitzarà abans del 22 de juliol del 2003.
  
DISPOSICIÓ FINAL
  
Primera
  
Es faculta el director general d'Innovació Agrària i Ramaderia per a dictar les disposicions necessàries per a l'aplicació de la present orde
  
Segona
  
La present orde entrarà en vigor el sendemà de la publicació en el Diari Oficial de la Generalitat Valenciana.
  
València, 16 de desembre de 2002
  
La consellera d'Agricultura, Pesca i Alimentació